62020TJ0570_INF
Sentenza tal-Qorti Ġenerali (Ir-Raba’ Awla) tas‑26 ta’ Jannar 2022 – Kedrion vs EMA
(Kawża T‑570/20)
“Aċċess għal dokumenti – Regolament (KE) Nru 1049/2001 – Ġbir u pproċessar tal-plażma – Plasma Master File – Rifjut ta’ aċċess – Eċċezzjoni dwar il-protezzjoni tal-interessi kummerċjali ta’ terz – Determinazzjoni żbaljata tas-suġġett tat-talba – Obbligu li r-rifjut ta’ aċċess ikun ibbażat fuq raġunijiet speċifiċi u konkreti”
1.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Protezzjoni tal-interessi kummerċjali ta’ terz – Rifjut ta’ aċċess minħabba d-determinazzjoni żbaljata tas-suġġett tat-talba – Possibbiltà li jingħata aċċess parzjali għal dokumenti
(Regolament tal-Parlament Ewropew u tal-Kunsill Nru 1049/2001, l-ewwel inċiż tal-Artikolu 4(2))
(ara l-punti 36, 37, 49)
2.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Kamp ta’ applikazzjoni – Talba għal aċċess intiża sabiex issir tfittxija f’databases – Inklużjoni – Limiti
(Regolament tal-Parlament Ewropew u tal-Kunsill Nru 1049/2001)
(ara l-punti 41 sa 45)
3.
Istituzzjonijiet tal-Unjoni Ewropea – Dritt ta’ aċċess pubbliku għal dokumenti – Regolament Nru 1049/2001 – Eċċezzjonijiet għad-dritt ta’ aċċess għal dokumenti – Obbligu ta’ motivazzjoni – Portata – Obbligu li r-rifjut ta’ aċċess ikun ibbażat fuq raġunijiet speċifiċi u konkreti
(Artikolu 296 TFUE; Regolament tal-Parlament Ewropew u tal-Kunsill Nru 1049/2001, Artikoli 4 u 8(1))
(ara l-punti 55, 56, 60, 65, 89, 100)
4.
Atti tal-istituzzjonijiet – Motivazzjoni – Obbligu – Portata – Regolarizzazzjoni ta’ insuffiċjenza ta’ motivazzjoni matul il-proċedura kontenzjuża – Kundizzjonijiet – Ċirkustanzi eċċezzjonali
(Artikolu 296 TFUE)
(ara l-punti 108, 109)
Suġġett
Talba bbażata fuq l-Artikolu 263 TFUE u intiża għall-annullament tad-deċiżjoni tal-EMA tal‑10 ta’ Lulju 2020 li tirrifjuta lir-rikorrenti l-aċċess għal-lista taċ-ċentri ta’ ġbir u ta’ pproċessar tad-demm li tinsab fil-Plasma Master File tal-kumpannija farmaċewtika Takeda.
Dispożittiv
1)
Id-deċiżjoni tal-Aġenzija Ewropea għall-Mediċini (EMA) tal-10 ta’ Lulju 2020 li tirrifjuta lil Kedrion SpA l-aċċess għal-lista taċ-ċentri ta’ ġbir u ta’ pproċessar tad-demm li tinsab fil-Plasma Master File tal-kumpannija farmaċewtika Takeda hija annullata.
2)
L-EMA hija kkundannata tbati l-ispejjeż rispettivi tagħha kif ukoll dawk sostnuti minn Kedrion.
3)
Baxter AG u Baxter Manufacturing SpA għandhom ibatu kull waħda l-ispejjeż rispettivi tagħha.